**Nájomná zmluva**

uzatvorená podľa ust. § 663 nasl. Občianskeho zákonníka medzi zmluvnými stranami:

**Prenajímateľ:**

**Mesto Šamorín**

Sídlo: Hlavná 37, 931 01 Šamorín

IČO: 00 305 723, DIČ: 2020370121

Štatutárny zástupca: Csaba Orosz, primátor mesta

(ďalej len ako „ Prenajímateľ “ )

a

**Nájomca:**

**BV BAU s.r.o.**

Sídlo: Orechová 48 900 42 Dunajská Lužná

IČO: 50637240, DIČ: 2120476347, IČ DPH: SK 2120476347

Registrácia: Obchodný register Okresného súdu Bratislava I, oddiel: Sro, vložka č. 116607/B

Štatutárny zástupca: Vincent Bódis konateľ

(ďalej len ako „ Nájomca “ )

za nasledovných podmienok:

**I. Predmet a účel nájmu**

1. Prenajímateľ je výlučným vlastníkom nehnuteľnosti v obci Šamorín, v katastrálnom území **Šamorín**  vedenej na **LV č. 870** ako **CKN parc č. 2593/1** zastavaná plocha a nádvorie o výmere 4300 m2.
2. Prenajímateľ prenajíma nájomcovi nehnuteľnosť, novovytvorený pozemok geometrickým plánom č. 36717568-1215/2021 zo dňa 14.10.2021 na oddelenie pozemku parc.č. 2593/4 o výmere 166m2 ako zastavaná plocha. Presné umiestnenie predmetu nájmu je znázornené na kópií katastrálnej mapy, ktorá tvorí neoddeliteľnú prílohu tejto Zmluvy ( ďalej len „ ***Predmet nájmu “*** ).
3. Prenajímateľ prenajíma nájomcovi Predmet nájmu za podmienok dohodnutých v tejto zmluve **za účelom vybudovania parkovacích státi v počte 8** prislúchajúcich k hlavnej stavbe „Polyfunkčná budova Kláštorná“ na pozemkoch v kat. území Šamorín CKN parc. č. 2354, 2592/1, 2592/5, 2592/6, 2592/7, 2592/8. 2599, 2600/1, 2600/4, 2601/1, 2730/27, 2598/1, 2593/1 podľa projektovej dokumentácie vyhotoviteľa Ing. Arch. Ing. Jána Kováča z 10/2020. Prenajímateľ vyhlasuje, že na základe tejto zmluvy nájomca je oprávnený vybudovať 8 parkovacích státí podľa predchádzajúcej vety ( ďalej len ako „ **Stavba**“ ) na Predmete nájmu v zmysle § 139 ods. 1 písm. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
4. Nájomca sa zaväzuje užívať Predmet nájmu výlučne na dohodnutý účel užívania a zároveň sa zaväzuje  dodržiavať ustanovenia tejto Zmluvy.

**II. Podmienky užívania Predmetu nájmu**

1. Zmluvné strany zhodne vyhlasujú, Predmet nájmu je úplne spôsobilý na dohodnutý účel užívania a nemá také vady, ktoré by bránili v jeho užívaní na dohodnutý účel.
2. Zmluvné stany sa dohodli, že nájomca Stavbu je opravený vybudovať výlučne po získaní právoplatného stavebného povolenia a je povinný podmienky vymedzené v stavebnom povolení striktne dodržiavať. Nájomca s zaväzuje predložiť prenajímateľovi stavebné povolene ohľadne Stavby bezodkladne po nadobudnutí právoplatnosti.
3. Nájomca nie je oprávnený Predmet nájmu dať do podnájmu alebo vypožičať.
4. Nájomca berie na vedomie, že prenajímateľ   nezodpovedá za škodu pôsobenú nájomcovi zo strany tretích osôb poškodením alebo odcudzením vecí umiestnených na Predmete nájmu.
5. Nájomca sa zaväzuje Predmet nájmu užívať len na dohodnutý účel a Predmet nájmu chrániť pred poškodením a zničením.

**III. Nájomné**

1. Prenájom nehnuteľnosti a výška nájmu boli schválené na zasadnutí MsZ v Šamoríne v zmysle Zbierky uznesení čiastky č. 23/2021/XII. zo dňa 24.06.2021, z dôvodu hodného osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v platnom znení a VZN č. 11/2017, ktorým sa dopĺňa VZN č. 3/2015 o zásadách hospodárenia a nakladania s majetkom mesta,

**s výškou nájmu 20,- Eur/m2/rok, celkom predstavuje: 3.320,- Eur**

**slovom: tritisíctristodvadsať** eur

1. Nájomca sa zaväzuje uhradiť ročné nájomné na základe faktúry, daňového dokladu prenajímateľa v jednej sume najneskôr do 31.12. toho ktorého roku.

**IV. Doba nájmu a zánik nájmu**

1. Nájomná zmluva sa uzatvára na dobu neurčitú počnúc od dňa nadobudnutia právoplatnosti stavebného povolenia na základe ktorého nájomca bude oprávnený vybudovať Stavbu.
2. Nájomný vzťah založený touto zmluvou zaniká:
3. výpoveďou
4. odstúpením**.**
5. Ktorákoľvek zo zmluvných strán je oprávnený túto zmluvu vypovedať pri trojmesačnej výpovednej lehote, ktorá plynie od prvého dňa mesiaca nasledujúceho po doručení písomnej výpovede.
6. Prenajímateľ má právo od tejto zmluvy odstúpiť v prípade, ak
7. nájomca sa dostane do viac ako 30 dňového omeškania s uhradením svojich záväzkov vyplývajúcich z tejto zmluvy,
8. nájomca opakovane alebo trvale poruší svoje zmluvné povinnosti.
9. Stavbu nadobudne do svojho výlučného vlastníctva prenajímateľ.
10. Odstúpením zmluva zaniká dňom doručenia písomného dokumentu o odstúpení, pričom záväzky vyplývajúce so zmluvy zostanú v platnosti.
11. Písomnosti prostredníctvom poštového prepravcu sa doručujú na adresu sídla účastníka uvedenú v záhlaví tejto zmluvy resp. v obchodnom alebo inom registri. V prípade, ak adresát na uvedenej adrese neprevezme zásielku, táto sa považuje za doručenú tretím dňom odo dňa jej podania na poštovú prepravu.

**V. Odovzdanie a prevzatie predmetu nájmu**

1. Prenajímateľ odovzdá a nájomca prevezme Predmet nájmu bezodkladne po nadobudnutí právoplatnosti stavebného povolenia na základe ktorého nájomca bude oprávnený vybudovať Stavbu.
2. Zmluvné strany sa dohodli, že po zániku nájomného vzťahu Nájomca nie je povinný Predmet nájmu uviesť do pôvodného stavu, t.j. Stavba nebude odstránená ani po zániku nájomného vzťahu.

**VI. Záverečné ustanovenia**

1. Táto Zmluva nadobúda platnosť dňom jej podpísania zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu.
2. Táto Zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou podľa § 47a Občianskeho zákonníka a účinnosť nadobúda dňom nasledujúcom po jej zverejnení na webovom sídle Mesta Šamorín.
3. K zmene podmienok dohodnutých touto Zmluvou môže dôjsť len na základe vzájomnej dohody Zmluvných strán formou písomného dodatku, alebo ak to bude vyplývať zo zmien a doplnkov platných všeobecne záväzných právnych predpisov.
4. Táto Zmluva je vyhotovená v štyroch ( 4 ) rovnopisoch s platnosťou originálu, z ktorých po dvoch vyhotoveniach prevezme každá zmluvná strana.
5. Neoddeliteľnou súčasťou tejto zmluvy je Príloha č. 1 – kópia z katastrálnej mapy s vyznačením Predmetu nájmu.
6. Zmluvné strany vyhlasujú, že túto Zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si Zmluva prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady, čo potvrdzujú vlastnoručnými podpismi.

 V Šamoríne, dňa: 15.10.2021 20.10.2021

Prenajímateľ: Nájomca:

 ................................................................................. .................................................................................

**Mesto Šamorín  BV BAU s.r.o.**

Csaba Orosz, primátor mesta Vincent Bódis konateľ